નોંધનીય છે કે વર્ષ 2015માં લેડની માત્રા વધુ હોવાને કારણે મેગી અંગેનો વિવાદ વકર્યો હતો અને મેગીને દેશભરમાં 5 મહિના સુધી બેન કરી દેવામાં આવી હતી. જો કે નેસ્લે ઈંડિયાના પ્રવક્તાએ અમારા સહયોગી અખબાર ટાઈમ્સ ઑફ ઈન્ડિયાને જણાવ્યું હતું કે, ‘અમે એ વાત જોર આપીને કહીએ છીએ કે મેગી નૂડલ્સ 100 ટકા સુરક્ષિત છે. અમને ઑર્ડરની કૉપી હજુ સુધી નથી મળી. અમને જણાવવામાં આવ્યું છે કે આ સેમ્પલ 2015ના છે અને આ નૂડલ્સમાં એશ કંટેટથી જોડાયેલો વિવાદ છે. આ કેસમાં ખોટા માપદંડોનો ઉપયોગ કરાયો હોવાનું લાગી રહ્યું છે. આદેશની કૉપી મળતા જ અમે આ નિર્ણય વિરુદ્ધ અપીલ દાખલ કરીશું.’